**Assignment 3 | Product Page**

يا أهلًا بيكم يا أبطال، مساء الفل أو صباح الخير حسب ما بتقرأوا الكلام ده! يارب تكونوا في أحسن حال ❤️

النهارده ميعادنا مع Assignment 3... تخيل معايا كده إن فيه حد بيكلمك عن منتج شغال عليه، وعاوز يعمل له Landing Page عشان يبقى ليه وجود على الإنترنت ويزوّد مبيعاته من المنتج ده.

**🎯 المطلوب منك:**

تعمل Webpage بتعرَض تفاصيل المنتج بشكل جذاب ومقنع عشان تخلي المستخدم ياخد خطوة ويشتري المنتج. الـ Landing Page دي هتتكوّن من الأقسام دي:

1️⃣ القسم الأول (Hero Section): الواجهة الرئيسية اللي بتخطف العين.

2️⃣ القسم الثاني (Specifications Section): هنا بنعمل مقارنة بين المنتج بتاعنا والمنتجات المنافسة، ونوضّح إزاي المنتج بتاعنا هو الأفضل.

3️⃣ القسم الثالث (Reviews Section): بنعرض فيه آراء وتقييمات العملاء اللي اشتروا المنتج قبل كده.

4️⃣ القسم الرابع (Related Products Section): بنعرض فيه منتجات ليها علاقة بالمنتج الأساسي (منتجات ذات صلة) عشان نزود المبيعات (نعمل cross-selling).

5️⃣ الـ Navbar (شريط التنقل): اللي فيه شوية روابط (links) تقدر تتنقل بيها بين أقسام الـ Landing Page المختلفة.

6️⃣ و أخيرًا الـ Footer (تذييل الصفحة): الجزء اللي تحت خالص في الصفحة

**بالنسبة للـ Design:**

تقدر تشوف الـتصميم اللي هنعمل زيه بالظبط من هنا :

<https://tinyurl.com/assignment-3-drone>

**اما بالنسبة للصور المستخدمة و الـ Icons فهتلاقوها هنا :**

<https://tinyurl.com/assignment-3-images>

⚠️ كالعادة متنساش لو محتاج أى Hints أو Tips تساعدك .. او حتى محتاج steps بسيطة تمشي عليها تبقي Guide بالنسبالك و انت شغال فتقدر تدخل علي الصفحة الخاصة بالتاسك دا من هنا :

<https://tinyurl.com/assignment-3-guide>  
  
📸 اما بالنسبة للصور المستخدمة و الـ Icons فهتلاقوها هنا :

https://tinyurl.com/assignment-3-images

الديدلاين ⏳: يوم ######### الساعة 10 مساءًا

بالتوفيق للجميع 🥰 شدّوا حيلكم ومستني أشوف إبداعاتكم ❤️